ข้อบังคับเจ้าพนักงานจราจรทั่วราชอาณาจักร
ข้อบังคับเจ้าพนักงานจราจรทั่วราชอาณาจักร
ว่าด้วย
เปลี่ยนแปลงแก้ไขการห้ามรถยนต์บรรทุกถังขนส่งก๊าซ
ตั้งแต่
๖ ล้อขึ้นไป และรถพ่วง เดินในเขตกรุงเทพมหานคร
พ.ศ.
๒๕๓๓
-----------

 ตามที่ได้มีข้อบังคับเจ้าพนักงานจราจรทั่วราชอาณาจักร
ว่าด้วย เรื่อง ให้รถยนต์
บรรทุกน้ำมันและก๊าซตั้งแต่ ๖ ล้อขึ้นไป
และรถพ่วงเดินในเขตกรุงเทพมหานคร ฉบับลงวันที่ 
๑ กันยายน ๒๕๓๐
และเปลี่ยนแปลงแก้ไขรถยนต์บรรทุกน้ำมันและก๊าซ ตั้งแต่ ๖ ล้อขึ้นไปและ
รถพ่วง เดินในถนนบางสายในเขตกรุงเทพมหานคร ฉบับลงวันที่ ๒๑
ธันวาคม ๒๕๓๒ นั้น
 บัดนี้
สมควรปรับปรุงกำหนดเวลาและเส้นทางการเดินรถ สำหรับรถยนต์บรรทุก
ถังขนส่งก๊าซตั้งแต่ ๖ ล้อขึ้นไป และรถพ่วง
ให้เดินได้ในถนนบางสายในเขตกรุงเทพมหานคร
ตามกำหนดเวลาใหม่
เพื่อให้เกิดความเหมาะสมและรองรับผลการประชุมกระทรวงมหาดไทย 
ครั้งที่ ๑๕/๒๕๓๓ เมื่อวันที่ ๑๗ ตุลาคม ๒๕๓๓
 ฉะนั้น
เพื่อความสะดวกและปลอดภัยในการจราจร อธิบดีกรมตำรวจในฐานะ
เจ้าพนักงานจราจรทั่วราชอาณาจักร อาศัยอำนาจตามความในมาตรา
๑๓๙ แห่งพระราชบัญญัติ
จราจรทางบก พ.ศ. ๒๕๒๒ ออกข้อบังคับไว้ดังต่อไปนี้
 ข้อ
๑ ข้อบังคับนี้เรียกว่า
"ข้อบังคับเจ้าพนักงานจราจรทั่วราชอาณาจักร ว่าด้วย 
เปลี่ยนแปลงแก้ไขการห้ามรถยนต์บรรทุกถังขนส่งก๊าซตั้งแต่ ๖
ล้อขึ้นไป และรถพ่วง เดินในเขต
กรุงเทพมหานคร พ.ศ. ๒๕๓๓"
 ข้อ
๒
ให้ยกเลิกข้อบังคับเจ้าพนักงานจราจรทั่วราชอาณาจักรดังต่อไปนี้
 ๒.๑
ข้อบังคับเจ้าพนักงานจราจรทั่วราชอาณาจักร ว่าด้วย การผ่อนผันรถยนต์
บรรทุกน้ำมันและก๊าซตั้งแต่ ๖ ล้อขึ้นไป และรถพ่วง
เดินในถนนบางสายในเขตกรุงเทพมหานคร 
ลงวันที่ ๑ กันยายน ๒๕๓๐
 ๒.๒
ข้อบังคับเจ้าพนักงานจราจรทั่วราชอาณาจักร ว่าด้วย เปลี่ยนแปลงแก้ไข
รถยนต์บรรทุกน้ำมันและก๊าซตั้งแต่ ๖ ล้อขึ้นไป และรถพ่วง
เดินในถนนบางสายในเขต
กรุงเทพมหานคร ลงวันที่ ๒๑ ธันวาคม ๒๕๓๒
 ข้อ
๓ ห้ามรถยนต์บรรทุกถังขนส่งก๊าซ
ตั้งแต่ ๖ ล้อขึ้นไป และรถพ่วง เดินใน
เขตกรุงเทพมหานคร ระหว่างเวลา ๐๖.๐๐-๒๒.๐๐ น. ทุกวัน
เว้นวันอาทิตย์
 ข้อ
๔
ให้ผ่อนผันรถยนต์บรรทุกถังขนส่งก๊าซตั้งแต่ ๖ ล้อขึ้นไป และรถพ่วง 
เดินในเขตกรุงเทพมหานคร ระหว่างเวลา ๐๙.๐๐-๐๖.๐๐ น.
ของวันรุ่งขึ้น ในถนนบางสาย 
ดังต่อไปนี้
 ๔.๑
ถนนบางนา - ตราด ตั้งแต่ทางแยกถนนสุขุมวิท ถึงสุดเขตกรุงเทพมหานคร
 ๔.๒
ทางหลวงแผ่นดินหมายเลข ๓๔๐ (ถนนวงแหวนรอบนอก) ตั้งแต่แยกถนน
พระรามที่ ๒ ถึงสุดเขตกรุงเทพมหานคร
 ๔.๓
ถนนพระรามที่ ๓ ตั้งแต่แยกถนนสาธุประดิษฐ์ ถึงทางขึ้น-ลง ทางด่วน
ถนนพระรามที่ ๓
 ๔.๔
บนทางด่วนเฉลิมมหานคร ตั้งแต่ทางขึ้น-ลง ทางด่วนถนนบางนา- ตราด 
ถึงทางขึ้น-ลง ทางด่วนถนนพระรามที่ ๒
 ๔.๕
ถนนบางกอกน้อย-นครไชยศรี ตั้งแต่ทางแยกทางหลวงแผ่นดินหมายเลข 
๓๔๐ ถึงสุดเขตกรุงเทพมหานคร
 ๔.๖
ถนนพระรามที่ ๒ ตั้งแต่ทางขึ้น-ลง ทางด่วนถนนพระรามที่ ๒ ถึงสุดเขต
กรุงเทพมหานคร
 ๔.๗
ถนนงามวงศ์วาน ตั้งแต่สะพานข้ามคลองบางเขน ถึงสุดเขต
กรุงเทพมหานคร
 ๔.๘
ทางหลวงแผ่นดินหมายเลข ๓๒๕๖ (ถนนอ่อนนุช ลาดกระบัง) ตั้งแต่
ทางแยกถนนอ่อนนุช ถึงทางแยกถนนบางนา-ตราด
 ๔.๙
ถนนนิมิตรใหม่
 ๔.๑๐
ถนนสุวินทวงศ์
 ๔.๑๑
ถนนร่มเกล้า
 ๔.๑๒
ถนนอ่อนนุช
 ๔.๑๓
ถนนสรรพาวุธ
 ๔.๑๔
ถนนสุขุมวิท ตั้งแต่ทางลงทางด่วนเฉลิมมหานคร ถึงสุดเขต
กรุงเทพมหานคร
 ๔.๑๕
ถนน ณ ระนอง
 ๔.๑๖
ถนนเกษมราษฎร์
 ๔.๑๗
ถนนสุนทรโกษา
 ๔.๑๘
ถนนทางรถไฟสายเก่า ตั้งแต่ทางแยกถนนสรรพาวุธ ถึงสุดเขต
กรุงเทพมหานคร
 ข้อ
๕ บรรดา ข้อบังคับ ประกาศ ระเบียบใด
ที่ขัดหรือแย้งกับข้อบังคับนี้ 
ให้ยกเลิกโดยใช้ข้อบังคับนี้แทน
 ข้อ
๖ ข้อบังคับนี้
ให้ใช้บังคับตั้งแต่วันถัดจากวันประกาศในราชกิจจานุเบกษา
เป็นต้นไป

 ประกาศ
ณ วันที่ ๗ ธันวาคม พ.ศ. ๒๕๓๓
  พลตำรวจเอก
แสวง ธีระสวัสดิ์
  อธิบดีกรมตำรวจ
 
เจ้าพนักงานจราจรทั่วราชอาณาจักร

[รก.๒๕๓๔/๑๒/๑๖/๒๒ มกราคม ๒๕๓๔]